Partai Keadilan Sejahtera
Partai Keadilan Sejahtera (disingkek PKS) adolah partai politik parlemen bahaluan Islam di Indonesia. Pado pamilu legislatif 2009, partai iko mandapek jatah 57 kursi di DPR-RI.
PKS sabalunnyo banamo Parti Keadilan (PK). Tokoh-tokoh di awal pandiriannyo kabanyakan adolah aktivis Ikhwanul Muslimin jo mahasiswa-mahasiswa Indonesia di Timur Tangah.[1] Dididirian pado 20 Juli 1998 di Jakarta, Nur Mahmudi Ismail adolah presiden patamo partai iko. Tapi, partai iko gagal mandapek duo parsen suaro pada pamilu 1999 sahinggo, untuak dapek ikuik baliak dalam pamilu 2004, partai iko barubah namo manjadi Partai Keadilan Sejahtera samanjak April 2002.
Partai iko banyak didukuang di kota-kota gadang. Pado pamilu 2009, partai iko mandapek 7,88% suaro, maningkek dari pamilu sabalunnyo yakni 7,3% suaro. 57 kadernyo kini duduak di kursi DPR-RI untuak maso jabatan 2009–2014. Tigo kadernyo tapiliah manjadi gubernur. Gatot Pujo Nugroho jo Ahmad Heryawan masiang-masiang adolah Gubernur Sumatera Utara jo Jawa Barat, nan tapiliah langsuang dalam pamilihan umum untuk periode 2013–2018, samantoro Irwan Prayitno manjadi Gubernur Sumatera Barat untuk periode 2010–2015.[2]
Kini, jabatan Presiden PKS dipacik oleh Anis Matta, manggantian Luthfi Hasan Ishaaq nan tasangkuik pakaro korupsi.[3] Pado pamilu 2014, partai iko mandapek nomor uruik tigo.[4]
ind_Latn min_Latn min_Latn min_Latn min_Latn